VG vant pris for Magnusgenseren i New York
VG vant gull for Magnusgenser-kampanjen når hele verden var samlet for å kåre de beste markedsaktivitetene i mediebransjen i 2014 i New York. I tillegg fikk VG 4 sølv og 2 bronse, for lanseringen av den nye tv-kanalen VG. - Dette er veldig stort og viser at vi er i verdensklasse også på markedsføringssiden, sier markedssjef Camilla Grund. Forrige måned vant VG to priser under European Digital Awards for blant annet MinMote og VG-lista.Det er i konkurransen The Premier Sales and Marketing competition for News Media Companies (INMA Awards) VG har vunnet både gull, sølv og bronse. Magnusgenseren som VG har utviklet i samarbeid med leserne og Moods of Norway, vant gull i kategorien «Best Idea to Grow Digital Audience or Engagement». Se alle Magnusgenser-bidragene her! VG ba leserne om å sende inn forslag til et «mønster du mener er en sjakk-konge verdig» i forbindelse med Magnus Carlsen sin deltagelse i sjakk-VM. SE OGSÅ: Her overrasker Magnus Carlsen genserdesigner Ingrid (15) Det er Saatchi & Saatchi som står bak ide og gjennomføring av kampanjen. - Det å markere oss internasjonalt er veldig gøy. At vi som mediehus klarer å jobbe sammen på tvers av alle avdelinger for å skape sterke brukeropplevelser får vi uttelling for nå. Det er gøy, sier Grund.1. plass i kategorien «Best Idea to Grow Digital Audience or Engagement» 2. plass i kategorien «Best Brand Awareness Campaign Across Platforms» 2. plass i kategorien «Best Use of Social Media» 2. plass i kategorien «Best Idea to Grow Advertising Sales or Retain Advertising Clients» 3. plass i kategorien «Best New Mobile App or Website» 3. plass i kategorien «Best Idea to Grow Single-Copy Sales» VG på TV: 2. plass i kategorien «Best Launch of a Brand or Product to Create a New Audience Segment»
Medieverden var samlet i New York natt til onsdag for å kåre de beste markedsaktivitetene i 2014. VG dro i land gull, sølv og bronse.